КОМИ РЕСПУБЛИКАЛӦН

**ОЛАНПАС**

Коми Республикаын «Сосногорск» муниципальнӧй районлӧн муниципальнӧй юкӧн мутасын «Сосногорск» кар овмӧдчӧмин да «Вылыс Изьва», «Вис», «Йираёль», «Керки», «Ичӧт Пера», «Поляна», «Уквавом» сиктса овмӧдчӧминъяслӧн муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь

Примитöма Коми Республикаса

Каналан Сöветöн 2012 вося косму тöлысь 26 лунö

Тайӧ Оланпасӧн «Россия Федерацияын меставывса асвеськӧдлӧм котыртан ӧтувъя принципъяс йылысь» Федеральнӧй Оланпаслӧн 13 статья, 34 статьяса 5 юкӧн подув вылын, «Административно-мутасса да муниципальнӧй тэчас серти юалӧмъяс видлалан пӧрадок йылысь, Коми Республикаын географическӧй да мукӧд объектлӧн нимъяс йылысь» Коми Республикаса Оланпаслӧн 5 статьяса 1 юкӧн, 14 да 28 статьяяс подув вылын, «Сосногорск» муниципальнӧй районса муниципальнӧй юкӧн Сӧветлӧн водзмӧстчӧм серти «Сосногорск» кар овмӧдчӧмин да «Вылыс Изьва», «Вис», «Йираёль», «Керки», «Ичӧт Пера», «Поляна», «Уквавом» сиктса овмӧдчӧминъяслӧн муниципальнӧй юкӧнъясса олысьяслӧн сӧгласие серти, кодъясӧс петкӧдлӧ тайӧ овмӧдчӧминъяс пиысь быдӧнӧс бӧрйӧм орган, ӧтувтчӧны Коми Республикаын «Сосногорск» муниципальнӧй районлӧн муниципальнӧй юкӧн мутасын «Сосногорск» кар кытшлӧн да «Вылыс Изьва», «Вис», «Йираёль», «Керки», «Ичӧт Пера», «Поляна», «Уквавом » сиктса овмӧдчӧминъяслӧн муниципальнӧй юкӧнъяс, мукӧд муниципальнӧй юкӧнъяслысь мудоръяс вежтӧг, да такӧд йитӧдын пыртсьӧны вежсьӧмъяс Коми Республикаса ӧткымын оланпасӧ, а сідзжӧ урчитсьӧны медводдзаысь бӧрйӧм органӧ пырысь депутатъяслӧн торъя уджмог лыд, кадколаст да выльысь артмӧдӧм муниципальнӧй юкӧнса медводдза юралысьӧс бӧръян пӧрадок, сылӧн уджмогъяс, уджмог кадколаст.

**1 статья.** Ӧтувтны Коми Республикаын «Сосногорск» муниципальнӧй районлӧн муниципальнӧй юкӧн мутасын «Сосногорск» кар овмӧдчӧмин да «Вылыс Изьва», «Вис», «Йираёль», «Керки», «Ичӧт Пера», «Поляна», «Уквавом» сиктса овмӧдчӧминъяслӧн муниципальнӧй юкӧнъяссӧ да лӧсьӧдны выльысь артмӧм карса овмӧдчӧминлысь муниципальнӧй юкӧн.

 **2 статья.** Ӧтувтны республика тӧдчанлуна Сосногорск карлысь сыувса мутасӧн, Вылыс Изьва сикт кодь посёлоклысь сыувса мутасӧн, Вис сикт кодь посёлоклысь сыувса мутасӧн, Йираёль сикт кодь посёлоклысь сыувса мутасӧн, Керки сикт кодь посёлоклысь сыувса мутасӧн, Ичӧт Пера сикт кодь посёлоклысь сыувса мутасӧн, Поляна сикт кодь посёлоклысь сыувса мутасӧн да Уквавом сиктлысь сыувса мутасӧн административнӧй мутасъяссӧ республика тӧдчанлуна Сосногорск кар сыувса муясӧн мутасын ӧти административнӧй мутасӧ - республика тӧдчанлуна Сосногорск карӧ сы дорӧ йитчан мутасӧн республика тӧдчанлуна Сосногорск кар сыувса муясӧн мутасын.

**3 статья.** Урчитны, мый выльысь артмӧм карса овмӧдчӧминса муниципальнӧй юкӧнлӧн да выль административнӧй мутаслӧн административнӧй шӧринӧн лоӧ республика тӧдчанлуна Сосногорск кар.

**4 статья.** Пыртны «Коми Республикаын меставывса асвеськӧдлӧм мутасын котыртӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 11 №, 4103 ст.; 2006, 1 №, 4194 ст.; 4 №, 4360 ст.; 6 №, 4461 ст.; 2007, 1 №, 4651 ст.; 4677 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 2010, 22 №, 517 ст.; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.) татшӧм вежсьӧмъяс:

1) 8 статьялӧн 1 юкӧнса 4 - 10 пунктъяс киритны;

2) 28 статьяса 1 юкӧн гижны тадзи:

«1. Сосногорск овмӧдчӧмин мутасын муниципальнӧй юкӧн тэчасӧ пырӧны республика тӧдчанлуна Сосногорск кар, Вылыс Изьва, Вис, Иван-Ёль, Йираёль, Керки, Лыаёль, Ичӧт Пера, Поляна сикт кодь посёлокъяс, Уквавом сикт, Аким, Винла, Пожня, Порожск грездъяс.»;

3) 283 – 289 статьяяс киритны;

4) 2810 статьяса 1 юкӧнын «Вылыс Изьва, Вис, Йираёль, Керки, Ичӧт Пера, Поляна, Уквавом » кывъяс киритны;

5) 6 содтӧд гижны тадзи:

«Коми Республикаын

 меставывса асвеськӧдлӧм

 мутасын котыртӧм йылысь»

 Коми Республикаса Оланпас дорӧ

6 содтӧд

Сосногорск овмӧдчӧмин мутасын

 муниципальнӧй юкӧнлысь мудоръяс

картографическӧя опишитӧм

Сосногорск овмӧдчӧминлӧн мудор заводитчӧ Сосногорск лесхозлӧн Уквавом лесничествоса 1 кварталлӧн рытыв-войвыв помсянь да водзӧ мунӧ асыввылӧ Сосногорск районса войвыв мудорті Сосногорск лесхозлӧн Йираёль лесничествоса 9 кварталлӧн войвыв помӧдз. Водзӧ, ёнджыкасӧ асыввылӧ, Сосногорск районса мудорті Сосногорск лесхозлӧн Йираёль лесничествоса 3 кварталлӧн асыв-войвыв помӧдз. Водзӧ, ёнджыкасӧ лунвылӧ, Сосногорск районса мудорті, Сосногорск лесхозлӧн Ичӧт Пера лесничествоса 306 кварталлӧн асыв-лунвыв помӧдз. Водзӧ, ёнджыкасӧ рытыввылӧ, Сосногорск лесхозлӧн Ичӧт Пера лесничествоса 306 - 300 кварталъяслӧн, Сосногорск лесхозлӧн Вис лесничествоса 206 - 204 кварталъяслӧн лунвыв мудорті, Сосногорск лесхозлӧн Вис лесничествоса 203, 236 кварталъяслӧн асыввыв мудорті, 236 – 229 кварталъяслӧн лунвыв мудорті, 247 кварталлӧн асыввыв мудорті, 247 – 238 кварталъяслӧн лунвыв мудорті. Водзӧ лунвылӧ Сосногорск лесхозлӧн Айюва лесничествоса 112, 128, 144, 160 кварталъяслӧн да Сосногорск лесхозлӧн Пожня лесничествоса 5 кварталлӧн асыввыв мудорті 14 кварталлӧн рытыв-войвыв помӧдз. Водзӧ, ёнджыкасӧ асыв-лунвылӧ, Сосногорск лесхозлӧн Пожня лесничествоса 14 - 20 кварталъяслӧн войвыв мудорті, 20, 36 кварталъяслӧн асыввыв мудорті, 53 – 57 кварталъяслӧн войвыв мудорті, 57, 78 кварталъяслӧн асыввыв мудорті, 98 – 100 кварталъяслӧн войвыв мудорті, 100, 121, 141, 159, 175 кварталъяслӧн асыввыв мудорті, Сосногорск лесхозлӧн Вой-Вож лесничествоса 22 кварталлӧн рытыв-войвыв помӧдз. Водзӧ, 22, 24, 27, 37 кварталъяслӧн войвыв мудорті, 37, 57, 60, 82, 85 кварталъяслӧн асыввыв мудорті, 85 кварталлӧн войвыв мудорті. Водзӧ, ёнджыкасӧ лунвылӧ, 85 кварталлӧн асыв-лунвыв мудорті, 103 кварталлӧн асыв-войвыв, а сэсся асыв-лунвыв мудорті, 117 кварталлӧн асыв-войвыв мудорті. Водзӧ рытыв-лунвылӧ Сосногорск лесхозлӧн Вой-Вож лесничествоса 114 – 110, 109 - 107 кварталъяслӧн асыв-лунвыв мудорті. Водзӧ, ёнджыкасӧ войвылӧ, Сосногорск районлӧн мудорті петан чутӧдз.

Пасйӧд. Мудоръяс опишитӧма 1995 вося Сосногорск лесхозлӧн вӧр тэчас материалъяс серти.»;

6) 63 - 69 содтӧдъяс киритны.

**5 статья.** Пыртны «Коми Республикалӧн административно-мутасса тэчас йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2005, 11 №, 4103 ст.; 2006, 1 №, 4194 ст.; 4 №, 4360 ст.; 6 №, 4461 ст.; 2007, 1 №, 4651 ст.; 4677 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 2010, 22 №,. 517 ст; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.) татшӧм вежсьӧмъяс:

1) 60 статьялӧн 1 юкӧнса 4 - 10 пунктъяс киритны;

2) 61 статьяса 1 юкӧнын «Вылыс Изьва, Вис, Йираёль, Керки, Ичӧт Пера, Поляна сикт кодь посёлокъяс наувса мутасӧн, Уквавом сикт сыувса мутасӧн» кывъяс киритны;

3) 62 статьяса 1 юкӧн гижны тадзи:

«1. Административнӧй мутасӧ пырӧны республика тӧдчанлуна Сосногорск кар, Вылыс Изьва, Вис, Иван-Ёль, Йираёль, Керки, Лыаёль, Ичӧт Пера, Поляна сикт кодь посёлокъяс, Уквавом сикт, Аким, Винла, Пожня, Порожск грездъяс да на дорӧ йитчысь муяс.»;

4) 65 – 71 статьяяс киритны;

5) 45 содтӧд гижны тадзи:

«Коми Республикалӧн

 административно-мутасса

 тэчас йылысь»

 Коми Республикаса Оланпас дорӧ

45 содтӧд

Административнӧй мутаслысь -

 республика тӧдчанлуна Сосногорск карлысь сыувса мутасӧн мудоръяс

картографическӧя опишитӧм

Административнӧй мутаслӧн - республика тӧдчанлуна Сосногорск карлӧн сыувса мутасӧн мудор заводитчӧ Сосногорск лесхозлӧн Уквавом лесничествоса 1 кварталлӧн рытыв-войвыв помсянь да водзӧ мунӧ асыввылӧ республика тӧдчанлуна Сосногорск карлӧн сыувса мутасӧн войвыв мудорті Сосногорск лесхозлӧн Йираёль лесничествоса 9 кварталлӧн войвыв помӧдз. Водзӧ, ёнджыкасӧ асыввылӧ, республика тӧдчанлуна Сосногорск карлӧн сыувса мутасӧн мудорті Сосногорск лесхозлӧн Йираёль лесничествоса 3 кварталлӧн асыв-войвыв помӧдз. Водзӧ, ёнджыкасӧ лунвылӧ, республика тӧдчанлуна Сосногорск кар мудорті, Сосногорск лесхозлӧн Ичӧт Пера лесничествоса 306 кварталлӧн асыв-лунвыв помӧдз. Водзӧ, ёнджыкасӧ рытыввылӧ, Сосногорск лесхозлӧн Ичӧт Пера лесничествоса 306 - 300 кварталъяслӧн, Сосногорск лесхозлӧн Вис лесничествоса 206 - 204 кварталъяслӧн лунвыв мудорті, Сосногорск лесхозлӧн Вис лесничествоса 203, 236 кварталъяслӧн асыввыв мудорті, 236 – 229 кварталъяслӧн лунвыв мудорті, 247 кварталлӧн асыввыв мудорті, 247 – 238 кварталъяслӧн лунвыв мудорті. Водзӧ лунвылӧ Сосногорск лесхозлӧн Айюва лесничествоса 112, 128, 144, 160 кварталъяслӧн да Сосногорск лесхозлӧн Пожня лесничествоса 5 кварталлӧн асыввыв мудорті 14 кварталлӧн рытыв-войвыв помӧдз. Водзӧ, ёнджыкасӧ асыв-лунвылӧ, Сосногорск лесхозлӧн Пожня лесничествоса 14 - 20 кварталъяслӧн войвыв мудорті, 20, 36 кварталъяслӧн асыввыв мудорті, 53 – 57 кварталъяслӧн войвыв мудорті, 57, 78 кварталъяслӧн асыввыв мудорті, 98 – 100 кварталъяслӧн войвыв мудорті, 100, 121, 141, 159, 175 кварталъяслӧн асыввыв мудорті, Сосногорск лесхозлӧн Вой-Вож лесничествоса 22 кварталлӧн рытыв-войвыв помӧдз. Водзӧ, 22, 24, 27, 37 кварталъяслӧн войвыв мудорті, 37, 57, 60, 82, 85 кварталъяслӧн асыввыв мудорті, 85 кварталлӧн войвыв мудорті. Водзӧ, ёнджыкасӧ лунвылӧ, 85 кварталлӧн асыв-лунвыв мудорті, 103 кварталлӧн асыв-войвыв, а сэсся асыв-лунвыв мудорті, 117 кварталлӧн асыв-войвыв мудорті. Водзӧ рытыв-лунвылӧ Сосногорск лесхозлӧн Вой-Вож лесничествоса 114 – 110, 109 - 107 кварталъяслӧн асыв-лунвыв мудорті. Водзӧ, ёнджыкасӧ войвылӧ, республика тӧдчанлуна Сосногорск карлӧн сыувса мутасӧн мудорті петан чутӧдз.

Пасйӧд. Мудоръяс опишитӧма 1995 вося Сосногорск лесхозлӧн вӧр тэчас материалъяс серти.»;

6) 48 - 54 содтӧдъяс киритны.

**6 статья.** Урчитны депутатъяслысь лыд, кодъясӧс бӧрйӧны выльысь артмӧм республика тӧдчанлуна Сосногорск кар да сыувса муяс мутасын кар овмӧдчӧминса муниципальнӧй юкӧнлӧн медводдзаысь бӧрйӧм органӧ, - 20 депутатӧс.

Урчитны выльысь артмӧм республика тӧдчанлуна Сосногорск кар да сыув муяс мутасын кар овмӧдчӧминса муниципальнӧй юкӧнлӧн медводдзаысь бӧрйӧм органӧ пырысь депутатъяслысь торъя уджмогъяса кадколаст – 4 во.

**7 статья.** Выльысь артмӧм республика тӧдчанлуна Сосногорск кар да сыув муяс мутасын кар овмӧдчӧминса муниципальнӧй юкӧнлӧн медводдза юралысь бӧрйыссьӧ кар овмӧдчӧминса муниципальнӧй юкӧнлӧн бӧрйӧм органӧн ас тэчасысь да пӧртӧ олӧмӧ кар овмӧдчӧминса муниципальнӧй юкӧнын бӧрйӧм органлӧн веськӧдлысьлысь уджмогъяс.

Выльысь артмӧм республика тӧдчанлуна Сосногорск кар да сыув муяс мутасын кар овмӧдчӧминса муниципальнӧй юкӧнлӧн медводдза юралысь бӧрйыссьӧ кар овмӧдчӧминса муниципальнӧй юкӧнлӧн бӧрйӧм органлӧн уджмога кадколаст вылӧ овмӧдчӧминса бӧрйӧм органлӧн медводдза чукӧртчылӧм вылын, мый чукӧртӧ овмӧдчӧминса выльысь артмӧм муниципальнӧй юкӧнын бӧрйысьӧмъяс котыртан комиссияӧн овмӧдчӧминса муниципальнӧй юкӧнлӧн бӧрйӧм органса урчитӧм депутат лыдысь кык коймӧд пайысь оз этшаджыкӧс бӧръян лунсянь 30 лунысь оз сёрджык.

**8 статья.** Тайӧ Оланпасыс, 6 да 7 статьяяс кындзи, вынсялӧ сійӧс официальнӧя йӧзӧдӧмсянь дас лун бӧрын.

Тайӧ Оланпаслӧн 6 да 7 статьяяс вынсялӧны сійӧс официальнӧя йӧзӧдӧмсянь 45 лун бӧрын сэтшӧм случайын, кор тайӧ Оланпаслӧн вынсялӧм бӧрын ӧти тӧлысь чӧжӧн меставывса референдум нуӧдӧм йылысь водзмӧстчӧмӧн выльысь артмӧм кар овмӧдчӧминса муниципальнӧй юкӧнлӧн меставывса асвеськӧдлан органъяслысь тэчассӧ урчитӧм йылысь юалӧм кузя оз пет выльысь артмӧм кар овмӧдчӧминлӧн муниципальнӧй юкӧнса бӧрйысян инӧда олысьяслӧн группа, кутшӧмӧс артмӧдӧма оланпастэчасӧн урчитӧм пӧрадок серти.

Коми Республикаса Юралысь В. М. Гайзер

Сыктывкар

2012 вося ода-кора тӧлысь 11 лун

37-РЗ №

Вуджӧдіс Хазова Е. В. – 9 919 пас